Amerikāņu Samoa nacionālais parks
Amerikāņu Samoa nacionālais parks (angļu: National Park of American Samoa) ir 1988. gadā izveidots nacionālais parks ASV Samoa. Parka teritorija atrodas uz trīs Samoa arhipelāga salām — Tutuilas ziemeļdaļā, Ofu dienvidu piekrastē un Taū dienviddaļā. Parks izveidots, lai aizsargātu koraļļu rifus, lietus mežus un lidojošo lapsu populāciju, kā arī Samoa tradicionālo kultūru. Parkā populāra nodarbe ir pārgājieni un snorkelēšana. 2018. gadā parku apmeklēja 28 626 cilvēku.